നാലു മന്ത്രിമാര് കോഴിക്കോട് : നിപാ വാര്ഡ് തുറന്നു കോഴിക്കോട് : നിപാ വൈറസ് ബാധ വീണ്ടും സ്ഥിരീകരിച്ചതോടെ കര്ശന ജാഗ്രതാ നിര്ദേശം പുറപ്പെടുവിച്ചു. ആരോഗ്യമന്ത്രി വീണാ ജോര്ജിനൊപ്പം മന്ത്രിമാരായ മുഹമ്മദ് റിയാസും എ കെ ശശീന്ദ്രനും അഹമ്മദ് ദേവര്്കോവിലും കോഴിക്കോട് എത്തി . രാവിലെ 11 മണിക്ക് മന്ത്രിമാരും കലക്ടറും ഉദ്യോഗസ്ഥരും പങ്കെടുത്ത ഉന്നതതല യോഗം ചേര്ന്നു. കോഴിക്കോട് മെഡിക്കല് കോളേജില് നിപാവാര്ഡ് തുറന്നു നിപാ ബാധിച്ചു മരിച്ച പന്ത്രണ്ടുവയസ്സുകാരന്റെ സമ്ബര്ക്കപട്ടിക തയാറാക്കി. പ്രാഥിക സമ്ബര്ക്കതിലേര്പ്പെട്ട 17 പേര് നിരീക്ഷണത്തിലാണ്. പ്രാഥമിക സമ്ബര്ക്കപ്പട്ടികയിലുള്ള ആര്ക്കും രോഗലക്ഷണങ്ങളില്ലെന്ന് ആരോഗ്യമന്ത്രി അറിയിച്ചു. രോഗത്തിന്റെ ഉറവിടം അന്വേഷിക്കുകയാണ്. വ്യാപനം തടയുന്നതിനാണ് പ്രഥമപരിഗണനയെന്നും മന്ത്രി പറഞ്ഞു. വീട് സ്ഥിതി ചെയ്യുന്നതടക്കമുള്ള ചാത്തമംഗലം പഞ്ചായത്തിലെ നാലു വാര്ഡുകള് പൂര്ണമായും അടച്ചു. വീടിന് മൂന്ന് കിലോമീറ്റര് പരിധിയില് റോഡുകള് അടച്ചിട്ടുണ്ട്. നേരത്തെ കുട്ടിയെ ചികിത്സിച്ച ആശുപത്രിയിലെ ആരോഗ്യപ്രവര്ത്തകരെ ക്വാറന്റീനില് പ്രവേശിപ്പിക്കാനും ആരോഗ്യ വകുപ്പ് നടപടി തുടങ്ങിയിട്ടുണ്ട്. ചാത്തമംഗലം പഞ്ചായത്തിലെ കൂളിമാട്, പാഴൂര്, മുന്നൂര്, ചിറ്റാരിപ്പിലാക്കില് എന്നീ ഭാഗങ്ങളിലാണ് നിയന്ത്രണമേര്പ്പെടുത്തിയത്. പ്രദേശത്തുള്ള ആര്ക്കെങ്കിലും രോഗലക്ഷണങ്ങള് കണ്ടാല് ആരോഗ്യവകുപ്പിനെ അറിയിക്കണമെന്ന് ആവശ്യപ്പെട്ടിട്ടുണ്ട്. പഞ്ചായത്ത് മുഴുവന് കര്ശന നിയന്ത്രണത്തിലാണ്. കോഴിക്കോടിനു പുറമെ മലപ്പുറം, കണ്ണൂര് ജില്ലകളിലും ജാഗ്രത വേണമെന്ന് ആരോഗ്യമന്ത്രി പറഞ്ഞു.